Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény
Az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet 


Előadó-művészeti szervezetek nyilvántartásba vétele


Az egyes központi hivatalok és költségvetési szervi formában működő minisztériumi háttérintézmények felülvizsgálatával összefüggő jogutódlásáról, valamint egyes közfeladatok átvételéről szóló 378/2016. (XII. 2.) Korm. rendelet 13. § alapján az előadó-művészeti szervezetek nyilvántartásba vételére kijelölt szerv a Pest Vármegyei Kormányhivatal (továbbiakban: Kormányhivatal). A nyilvántartásba vételre vonatkozóan a hatáskörét az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény (továbbiakban: Emtv.) 6. § határozza meg. 

A Kormányhivatal illetékességét a fővárosi és vármegyei kormányhivatalokról, valamint a járási (fővárosi kerületi) hivatalokról szóló 568/2022. (XII. 23.) Korm. rendelet 46. § (6) bekezdése állapítja meg.

Az előadó-művészeti szervezetek nyilvántartásának eljárásakor az általános közigazgatási rendtartásról szóló 2016. évi CL. törvény (továbbiakban: Ákr) szabályai kerülnek alkalmazásra.

Az eljárás az előadó-művészeti államigazgatási szerv által végzett egyes közigazgatási hatósági eljárásokért fizetendő igazgatási szolgáltatási díjról szóló 13/2012. (III. 6.) NEFMI rendelet (továbbiakban: NEFMI rendelet) alapján igazgatási szolgáltatási díj köteles.

Nyilvántartásba vétel

A Kormányhivatal nyilvántartást vezet az Emtv. 7. § (1) bekezdése alapján az előadó-művészeti  szervezetekről, valamint az előadó-művészeti szakmai érdekképviseleti szervezetekről.

Nyilvántartásba vehető:
az az előadó-művészeti szervezet, amely
· önálló jogi személyiségű 
· színház
· balett- vagy táncegyüttes
· szimfonikus zenekar
· énekkar
· kamara-szimfonikus zenekar
· kamarazenekar
· létesítő okirata szerinti céljaként, vagy alap-, illetve főtevékenységeként előadó-művészeti színház-, tánc- vagy zeneművészeti tevékenységet lát el.

Az előadó-művészeti szervezetek nyilvántartásba vételének feltétele:
· költségvetési szervként működő, vagy
· közhasznú szervezetként működő
· a civil szervezetek működéséről és támogatásáról szóló törvény szerinti civil szervezet
· nonprofit gazdasági társaság
amely, legalább három éve működik és látja el az előadó-művészeti tevékenységet 

(Állami vagy önkormányzati fenntartású előadó-művészeti szervezetekre nem alkalmazandó a három éves működés feltétele.)

A benyújtott kérelem tartalma:

A kérelmet az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet (a továbbiakban: 428/2016. Korm. rendelet) 1. számú melléklete szerinti adattartalommal kell benyújtani.

(A kérelem 1. sz. melléklet nélküli benyújtása esetén az Ákr. rendelkezéseire figyelemmel visszautasításra kerül.)

A kérelem adatait az alábbi okiratokkal kell igazolni:
· az előadó-művészeti szervezet módosításokkal egységes szerkezetbe foglalt, hatályos létesítő okirata
· költségvetési szerv esetén a költségvetési szervekről vezetett törzskönyvi nyilvántartásból származó, a törzskönyvi nyilvántartási szám igazolására vonatkozó hiteles kivonat
· az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény szerinti civil szervezet esetén a bírósági nyilvántartásba bejegyzett, hatályos adatairól - a szervezet képviselőjének kérelmére - kiadott, 30 napnál nem régebbi kivonat
· kérelmező képviseletében eljáró aláírási címpéldánya 
· kérelemben megjelölt fenntartó esetén annak igazolása
· igazolás az igazgatási szolgáltatási díj megfizetéséről

A kérelmet és az ahhoz kapcsolódó mellékleteket elektronikusan kell benyújtani a Pest Vármegyei Kormányhivatalhoz (hivatali kapun, illetve cégkapun keresztül nyújthatják be, melyről az alábbi link ad útmutatást https://kormanyhivatalok.hu/kormanyhivatalok/megye/elektronikus-ugyintezes vagy ügyfélkapuval rendelkezők az epapir.gov.hu oldalon) tekintettel a A digitális államról és a digitális szolgáltatások nyújtásának egyes szabályairól szóló 2023. Évi CIII. törvény 2. § (1) bekezdésében, 9. § (1) bekezdésében, továbbá a 19. §-ában foglaltakra."


epapir.gov.hu oldalon keresztűl:
/A témacsoport mező esetében a "Kormányhivatali ügyek", az ügytípus mező esetében "Általános hatósági feladatok" kiválasztása javasolt. A felületen csatolmányok feltöltésére lehetőség van./

Az 1. mellékletben megjelölt II., III., IV. pontjában a kérelmező által történő megjelölés igazolása a létesítő okiratban kell, hogy részletezésre kerüljön.
A kijelölt szerv fent megjelölt dokumentumokon túl további dokumentumokat kérhet be az előadó-művészeti szervezet 
· tevékenységének jellege 
· művészeti tevékenységének sajátos jellege szerinti típusmegjelölése, valamint
· működése szerinti típusmegjelölése 
nyilvántartásba kerülő adatainak ellenőrzésére/vizsgálatára.

A benyújtott kérelem és csatolt dokumentumok vizsgálata során, amennyiben az tartalmi, vagy formai szempontból hiányos, úgy a Kormányhivatal az Ákr. 44. §-nak megfelelően hiánypótlásra felszólító végzésben hívja fel a Kérelmezőt a szükséges dokumentumok benyújtására.

A hiánypótlásra felszólító végzésben megjelölt határidőn belül a kötelezettségnek a kérelmező nem tesz eleget, a nyilvántartásba vételi eljárás megszüntetésre kerül. 



Előadó-művészeti szervezetek nyilvántartásba vett adatainak módosítása, nyilvántartásból való törlése

A benyújtott adatmódosítási kérelem tartalma:

A kérelmet a 428/2016. (XII. 15.) Korm. rendelet 1. számú melléklete szerinti adattartalommal kell benyújtani.

(A kérelem 1. sz. melléklet nélküli benyújtása esetén az Ákr. rendelkezéseire figyelemmel visszautasításra kerül.)

A kérelem adatait az alábbi okiratokkal kell igazolni:
· az előadó-művészeti szervezet módosításokkal egységes szerkezetbe foglalt, hatályos létesítő okirata
· költségvetési szerv esetén a költségvetési szervekről vezetett törzskönyvi nyilvántartásból származó, a törzskönyvi nyilvántartási szám igazolására vonatkozó hiteles kivonat
· az egyesülési jogról, a közhasznú jogállásról, valamint a civil szervezetek működéséről és támogatásáról szóló törvény szerinti civil szervezet esetén a bírósági nyilvántartásba bejegyzett, hatályos adatairól - a szervezet képviselőjének kérelmére - kiadott, 30 napnál nem régebbi kivonat
· kérelmező képviseletében eljáró aláírási címpéldánya 
· kérelemben megjelölt fenntartó esetén annak igazolása
· igazolás az igazgatási szolgáltatási díj megfizetéséről

Az 1. mellékletben megjelölt II., III., IV. pontjában a kérelmező által történő megjelölés igazolása a létesítő okiratban kell, hogy részletezésre kerüljön.
A kijelölt szerv fent megjelölt dokumentumokon túl további dokumentumokat kérhet be az előadó-művészeti szervezet 
· tevékenységének jellege 
· művészeti tevékenységének sajátos jellege szerinti típusmegjelölése, valamint
· működése szerinti típusmegjelölése 
nyilvántartásba kerülő adatainak ellenőrzésére/vizsgálatára.

Törlés: 
Amennyiben megszüntetésre nem került sor (megszüntető okirat hiánya), az előadó-művészeti szervezet döntéshozó szervének határozata a nyilvántartásból történő törlésről (határozat száma/kivonat).

Törlés esetén nincs igazgatási szolgáltatási díj.


Kiegészítő tájékoztatás

A nyilvántartásba vétel/módosítás/törlés eljárásának igazgatási szolgáltatási díját a NEFMI rendelet határozza meg az alábbiak szerint:

„1. § (1) Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény szerinti nyilvántartásba vételi eljárásért a kérelmező előadó-művészeti szervezetnek és előadó-művészeti szakmai érdek-képviseleti szervezetnek (a továbbiakban együtt: kérelmező) igazgatási szolgáltatási díjat kell fizetnie.
(2)     A kérelmező nyilvántartásba vételi eljárásának díja 25 000 forint.
2. §   A kérelmezőnek a nyilvántartásba vétel alapjául szolgáló adataiban, valamint a nyilvántartott adataiban bekövetkező változások nyilvántartásban történő átvezetéséért igazgatási szolgáltatási díjat kell fizetnie, amelynek mértéke 15 000 forint.
5. § (1) A Pest Megyei Kormányhivatal eljárásaiért a díjakat a Pest Megyei Kormányhivatal Magyar Államkincstárnál vezetett 10023002-00299671-00000000 számú fizetési számlájára történő átutalással vagy e fizetési számlára történő készpénzbefizetéssel kell megfizetni az eljárás megindítását megelőzően. Az eljárási díjak megfizetése során az átutalás közlemény rovatában, vagy a fizetési számlára történő készpénzbefizetés befizető azonosító rovatában az eljárás fajtájának megfelelően a „nyilvántartásba vételi/adatváltozási/támogatási igazolási/támogatási jogosultsági kérelem díja” megjelölést, továbbá a kérelmező nevét, valamint az „előadó-művészeti igazgatási szolgáltatási díj” megjelölést is fel kell tüntetni. A díj megfizetését a kérelem papír alapú benyújtása esetén az átutalási bizonylat vagy a fizetési számlára történő készpénzbefizetés feladóvevénye másolati példányának kérelemhez csatolásával kell igazolni.”

A kérelmet a Pest Vármegyei Kormányhivatal Hatósági Főosztálya Kulturális és Vizsgaszervezési Osztályának megjelölésével kell benyújtani.

A kérelmek benyújtása elektronikusan történik az alábbi jogszabályra tekintettel:

A digitális államról és a digitális szolgáltatások nyújtásának egyes szabályairól szóló 2023. Évi CIII. törvény 19. §-ában foglaltak alapján a gazdálkodó szervezetek elektronikus ügyintézésre kötelezettek.

Felhívom figyelmét, hogy a A digitális államról és a digitális szolgáltatások nyújtásának egyes szabályairól szóló 2023. Évi CIII. törvény 19. §- (5) bekezdése alapján, ha jogszabály egy nyilatkozat megtétele vonatkozásában az elektronikus kapcsolattartást – vagy az elektronikus kapcsolattartás módját – kötelezővé teszi, az e követelménynek meg nem felelő nyilatkozat – törvényben vagy kormányrendeletben meghatározott esetek kivételével – érvénytelen.

Az elektronikus ügyintézéssel kapcsolatosan az alábbi oldalon találnak információkat:
https://kormanyhivatalok.hu/kormanyhivatalok/megye/elektronikus-ugyintezes

